काठमाडौँः प्रधानमन्त्री केपी शर्मा ओलीले सरकारको सर्वोपरि राष्ट्रिय अभिभारा, संकल्प र कामको केन्द्रबिन्दु आर्थिक समृद्धि भएको बताएका छन्।
तिहारका अवसरमा शुभकामना सन्देश दिँदै प्रधानमन्त्री ओलीले जनताको पछौटेपन र गरिबीको कुचक्रलाई तोडेर आगामी चार वर्षमा देशलाई अल्प विकसित अवस्थाबाट स्तरोन्नती गर्ने प्रतिबद्धता पनि व्यक्त गरेका छन्।
‘विगतमा गुमाइएका मूल्यवान समयको समेत शोधभर्ना गर्न आर्थिक विकासको गतिलाई अब असाधारण तीव्रता दिइनेछ’ प्रधानमन्त्रीले भनेका छन् ‘सन् २०३० सम्ममा दिगो विकासका लक्ष्य हासिल गर्न हामी दृढ संकल्पित छौँ।’
हरेक नेपालीको मुहारमा खुसी ल्याउन निजी क्षेत्रलाई साथै लिएर सरकार अघि बढेको प्रधानमन्त्री ओलीले शुभकामनामा उल्लेख गरेका छन्। देशलाई आर्थिक रूपान्तरणको मार्गमा अघि बढाउन अहिले उपयुक्त समय भएको प्रधानमन्त्रीको भनाई छ।
दुई छिमेकी देशसँगको सन्तुलित आर्थिक सम्बन्धलाई आर्थिक रूपान्तरणको मार्गमा अघि बढाउने प्रधानमन्त्रीले सन्देशमा उल्लेख गरेका छन्।
[कृपया चित्रमा (क्याप्चामा) देखिएको जस्तै शब्द तल लेख्नुहोस । रिफ्रेश गर्नका लागि चित्रमा (क्याप्चामा) क्लिक गर्नुहोस । ]
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
सर्वोच्चको व्याख्या : विदेशी नागरिकता लिएपछि 'नेपाली नागरिक' हुन पाइन्न, विषयान्तर फैसला भएको रिट निवेदकको आरोप
सर्वोच्चको व्याख्या : विदेशी नागरिकता लिएपछि 'नेपाली नागरिक' हुन पाइन्न, विषयान्तर फैसला भएको रिट निवेदकको आरोप
१९ वर्षीया किशोरीलाई यौन प्रस्ताव राख्ने एक नेपाली ड्राइभरलाई 'डिपोर्ट' गर्न अष्ट्रेलियन अदालतको आदेश
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।